Haanja kõrgustik

Haanja kõrgustik on maastikurajoon Kagu-Eestis.

Haanja kõrgustik on liustikutekkeline pinnavorm. Kõrgustiku on kuhjanud kuni 160 meetri kõrgusele aluspõhjakõrgendikule mandrijääliustik viimasel jääajal. Pinnakattes eristatakse kuni viite eri vanusega moreeni, koos nende vahele jäävate liiva, kruusa ja savikihtidega võib pinnakatte paksus ulatuda 180 meetrini.

Kõrgustiku lõunaosa jääb Lätisse ja idanurk Venemaale. Lätis olevat ala tuntakse seal Alūksne kõrgustikuna (tuntud ka Ida-Vidzeme kõrgustikuna).Haanja kõrgustik Estonica Kõrgustiku idaosa nimetatakse Vaaksaare kõrgustikuks.

 Haanja kõrgustiku kõrgemad künkad 
 Suur Munamägi 318 m
 Vällamägi 304 m
 Kerekunnu mägi 296 m
 Tsälbämägi 293 m
 Rohtõsuu mägi 289 m
 Haragamägi 289 m
 Papisöödü mägi 288 m
 Kivestmägi 288 m
 Mustikmägi 286 m
 Vänni Kõrgõmägi 285 m

 Viited 

Kategooria:Eesti kõrgustikud
Kategooria:Võru maakonna geograafia